Cele două au fost fotografiate duminică la Badminton House, în Anglia, și au fost văzute râzând împreună, alături de faimosul make-up artist și femeie de afaceri Charlotte Tilbury, informează skynews.com.au. (FOTOGRAFIA POATE FI VIZUALIZATĂ AICI)
Rose Hanbury, în vârstă de 40 de ani, care este căsătorită cu cel de-al șaptelea marchiz de Cholmondeley, a purtat un blazer albastru, în timp ce regina a ales o rochie cu model de aceeași culoare.
Întâlnirea dintre cele două este una notabilă dat fiind faptul că în ultimii ani au circulat zvonuri legate de presupusa aventură dintre Rose Hanbury și Prințul William.
Câteva zile mai târziu, Rose a participat alături de soțul ei la o slujbă de decernare a Ordinului Imperiului Britanic, la care au fost prezenți Regele Charles al III-lea și Camilla. De data aceasta, însă, femeile nu au fost fotografiate împreună, informează Cancan.
Zvonurile presupusei aventuri dintre Rose și Prințul William au apărut pentru prima dată în presa britanică în 2019.
Zvonurile au fost respinse rapid de către persoane din interiorul palatului, iar cele două cupluri au continuat să socializeze ca prieteni, fiul lui Rose, Oliver, fiind paj la încoronarea Regelui Charles și a Reginei Camilla de anul trecut. De asemenea, Kate s-a alăturat lui Rose și soțului ei pentru o ieșire rară în oraș la un festival de muzică organizat la Houghton Hall – în august anul trecut. Totul s-ar fi întâmplat la insistențele lui Lady Hanbury.